**Jöjj, sétálj velem!**

A húszas éveimben Isten megállított engem és azt mondta: üljek le a szegényekkel. Évekre elrejtett Ázsia nyomornegyedeiben, ahol a szegények voltak a tanítóim. Azt mondta: semmit nem tudok a királyságról, és hogy Isten királyságáról a világ szegényeitől fogok tanulni. A szegények tettek engem gazdaggá. Sokféle módon váltak mentoraimmá a Szellem dolgait illetően. Férjemmel – Rollanddal rátaláltunk a legrosszabb körülmények között lévő nyomornegyedekre, ahol élhettünk, ahol az épület kilencedik emeletén laktunk lift nélkül. Oda kellett felmásznunk, ha haza akartunk érni. A rendőrség kétszer is betört hozzánk, hogy elvigyék a lányunkat. Meggyőződésük volt, hogy biztosan eladták őt prostituáltnak, hiszen egyetlen külföldi sem élt olyan körülmények között mint mi – saját akaratából. Jézus minden nap eljött hozzám azoknak a szegényeknek az arcán keresztül. A szegények megtanítanak bennünket arra, mennyire szükségünk van Istentől függni, az alázatra. Arra, hogy minden mástól kiüresítsük magunkat, ahhoz, hogy Isten maga tölthessen be bennünket. Mert egyszerűen nincs semmi másunk. Megtanultam azt, hogy Jézus mindig elég! Meghalt azért, hogy Isten örökbe fogadhasson bennünket (gyermekeivé tegyen). Aki Jézus Atyja és a mi édes apucikánk – Istenünk! Mindig elmondok egy olyan kifejezést szuahéli nyelven, ami a „shikabala” – ez azt jelenti, ragadd meg az Atyát és kapaszkodj Belé! Mert a fájdalmaink és szenvedésünk közepette a mi Atyánk felénk való szeretetében bízunk! Akárcsak az áldások és örömök közepette is! Egyszerűen csak bízunk az Atya irántunk való szeretetében. Hallottam, ahogy Jézus azt mondta: elhívott engem, hogy haza vezessem az elveszetteket az Atyai házba. Azokban a nyomornegyedekben megtanultam, hogyan függjek teljesen – totálisan Istentől. Megtanultam hogyan kapaszkodjak meg a király szívébe, akármilyen nehéz is legyen a helyzet. Megtanultam mindenekben hálás lenni, örülni és örvendezni. Megtanultam, hogy az én Atyám mindig figyel rám és gondoskodik rólam. Mióta Mozambikba, Afrikába költöztünk, megtanultuk, hogyan függjünk Istentől úgy, hogy MINDENT Tőle várunk. Mert ha Isten nem jelenik meg itt, halottak vagyunk!